Daniel Salgado

**Daniel Salgado García**, nado en Monterroso o 27 de outubro de 1981, é un poeta e xornalista galego.

## Traxectoria 
Licenciado en Ciencias da Comunicación pola Universidade de Santiago de Compostela, traballou en *El País*, *Nós Diario* e *elDiario.es*. Dirixiu *Ariel. Boletín quincenal de cinema en galego* editado polo Cineclube Compostela, e coordina o volume *Cairón*, voceiro do Instituto de Estudos Ulloáns. Colaborador de *A Trabe de Ouro*, *A Nosa Terra*, *Dorna* e *Xistral*. Tradutor ao galego de Allen Ginsberg. Participou como coautor na curtametraxe documental *O río é noso* (2004) para protestar contra os encoros do Alto Ulla.

Como poeta gañou en 2001 o Premio de Poesía O Facho; foi accésit do Certame de poesía Francisco Añón co poemario *Do preguizoso costume de estarmos vivos*; gañou o Premio de poesía Uxío Novoneyra en 2002 con *Sucede*; foi finalista do Premio de poesía Fiz Vergara Vilariño en 2004 co libro *Agora qué*; e obtivo o Premio Esquío de poesía en 2004 por *Días no imperio*.

miniatura|Das Kapital.
Formou parte do grupo Das Kapital, facendo as bases musicais. En 2018 comezou o proxecto musical **vietcong**, canda a Alexandre Losada (guitarra), Luís Garrido (saxofón e sintetizadores) e mais Marcos Flórez (baixo).

## Obra 
### Poesía 
* *Sucede* (2004, Espiral Maior)
* *Días no imperio* (2004, Sociedade de Cultura Valle-Inclán)
* *Éxodo*, 2006 (Ed. Xerais)
* *Os poemas de como se rompe todo* (2007, Sotelo Blanco)
* *Ruído de fondo* (2012, Ed. Xerais)
* *Dos tempos sombrizos* (2013, Ed. Xerais)
* *Ensaios* (2015, Inés de Castro Edicións)
* *O Gran Rexeitamento. Flores para Albert Ayler* (plaquette, 2017. Apiario Editora, Colección Pan de abella)
* *Os paxaros e outros poemas* (2021, Xerais). 56 páxs. ISBN 978-84-9121-794-7. ePub: ISBN 978-84-9121-788-6.

* *Poemas realistas* (2024, Apiario). 

### Ensaio 
* *A contradición permanente. Conversa sobre cinco anos de política convulsa (2012-2017)*, con Martiño Noriega, 2017.

### Traducións 
* *Ouveo*, de Allen Ginsberg, 2007, Positivas.
* *Poesía última de amor y enfermedad*, de Lois Pereiro, 2012, Libros del Silencio, Barcelona.
* *A poesía como arte insurxente*, de Lawrence Ferlinghetti, 2021, Rodolfo e Priscila Ed.

### Obras colectivas 
* *Educación e Paz III. Literatura galega pola Paz*, 2008, Xerais.
* *Letras novas*, 2008, Asociación de Escritores en Lingua Galega.
* *AGE, a emerxencia da Alternativa Galega de Esquerda*, 2013, 2.0 editora. Con Manuel Darriba.
* *Dez anos de poesía nas Pontes*, 2013, Galebook.
* *A guerra*, 2013, Barbantesa. Con María do Cebreiro.
* *Novas de poesía. 17 poetas*, 2013, Fundación Uxío Novoneyra.
* *Versus cianuro. Poemas contra a mina de ouro de Corcoesto*, 2013, A. C. Caldeirón.
* *Salgueiro Maia. A liberdade non é unha utopía.* (Ediciones Liliputienses, 2017).

## Premios 
* Premio de poesía Uxío Novoneyra no 2002, por *Sucede*.
* Premio Esquío de poesía no 2004, por *Días no imperio*.
* Premio de poesía Gonzalo López Abente no 2013, por *Os tempos sombrizos (diario)*.
* Premio da Crítica de Poesía Galega 2024 por *Poemas realistas*.

## Vida persoal 
É fillo de Fernando Salgado, ex conselleiro da Xunta de Galicia.

## Notas 
## Véxase tamén 
### Ligazóns externas 
* Perfil en *As escollas electivas*
* Vídeo do autor recitando no Festival de Poesía de Salvaterra do Miño.
* Entrevista logo de gañar o Premio Esquío.